Luís Soto

Luís Soto Fernández, nado en Podentes (A Bola) o 7 de decembro de 1902 e finado en Cidade de México o 12 de novembro de 1981, foi un político e xornalista galego.

 Traxectoria 
Fillo dos mestres José Camilo Soto Losada e Sara Fernández. Con catro irmáns, estudou o Bacharelato en Celanova e despois emigrou a Arxentina. Regresou e fíxose mestre, e deu clase en Buscalque (Lobios), Penosiños e Mondariz (1934-1936). Comezou a súa traxectoria política no PCE durante a República. Logo das eleccións de febreiro de 1936 e xunto con Francisco Bouzas Sánchez, foron homenaxeados pola Fronte Popular en Mondariz-Balneario o 15 de marzo polo seu traballo na campaña electoral.El País, 19-3-1936, p. 1.

Logo do golpe de Estado do 18 de xullo de 1936 foi suspendido durante tres meses de emprego e soldo pola Comandancia Militar de Tui.El Ideal Gallego, 13-8-1936, p. 2."Maestros pontevedreses suspendidos", La Voz de Galicia, 13-8-1936, p. 6. Foi reclamado polo xuíz militar de Vigo mediante requisitoria xunto con Manuel Martínez Alonso, Francisco Bouzas Sánchez, Celso Collazo Álvarez e José Troncoso Faro o 8 de outubro de 1936.El Pueblo Gallego, 9-10-1936, p. 3. Requisitoria que volveu repetir o 26 de outubro,El Pueblo Gallego, 27-10-1936, p. 4. e o 19 de novembro xunto con F. José Carballo e Francisco Bouza.El Pueblo Gallego, 21-11-1936, p. 2. Agochouse disfrazado de crego en Vilanova dos Infantes. Despois pasou a Tourém (Portugal), e de aí a Lisboa e despois a Francia. Logo no exilio foi secretario de Castelao durante a súa viaxe aos Estados Unidos de América. Despois exiliouse en México, arribando a Nuevo Laredo o 18 de xullo de 1939.Ficha en Departamento de Migración de México Tivo unha pequena participación na Revolución Cubana ao enviar o primeiro material médico os guerrilleiros de Serra Maestra. En 1960 autorizaron a súa entrada en España, pero en 1966 foi expulsado e non puido regresar ata a morte de Franco.

Foi un dos fundadores da UPG en 1964, marchando dela en 1976 xunto con outros militantes para fundar a UPG-liña proletaria logo rebautizada como Partido Galego do Proletariado, partido marxista-leninista e independentista galego.

 Actividade xornalística 
Con 17 anos publicou na Arxentina El Eco, de tendencia socialista. En Galicia dirixiu o periódico El Soviet en 1931, e colaborou en Escuela del Trabajo e Ateo. En México colaborou en España Popular, Nuestra Bandera, Loita, Boletín Galego de Información, Saudade e foi o principal animador da revista Vieiros, xunto a Carlos Velo, Arturo Souto e Florencio Delgado Gurriarán.

 Obras 
 Castelao, a UPG e outras memorias, 1983.

 Homenaxes 
 Dedicóuselle unha rúa no concello de Celanova.

 Notas 

 Véxase tamén 
 Bibliografía 


 Pérez Poza, Roxelio: "Ateo. A represión dun ideal" en Claridade  Fundación Luís Tilve, setembro de 2007. Especial homenaxe.

 Outros artigos 
 Asociación de Trabajadores de la Enseñanza de Orense

Categoría:Políticos de Galicia
Categoría:Exilio galego
Categoría:Galegos de México
Categoría:Nados na Bola
Categoría:Nados en 1902
Categoría:Finados en 1981
Categoría:Personalidades de Galicia sen imaxes